ร้านอาหารหย่งปัง อยู่ติดกับถนนหลวงเส้น 304 อยู่บริเวณตลาดอุดมสุข กบินทร์บุรี หากเข้ามาแล้ววิ่งไปตามทางสวนสุขภาพจันทร์กระจ่าง ร้านจะอยู่เยื้องๆกับโรงเรียนจันทร์กระจ่าง

ร้านนี้เป็นร้านอาหารขนาดใหญ่ในย่านนี้เลยก็ว่าได้ มีสองชั้น รองรับลูกค้าได้ทุกเพศทุกวัย รวมถึงมีห้องคาราโอเกะแบบส่วนตัวให้ร้องกันด้วย สามารถรองรับลูกค้าได้กว่า 300 ท่าน มีห้องคาราโอเกะขนาด 10 - 200 ท่าน ราคาเริ่มต้น 700 บาท ไปจนถึง 2000 บาท และยังสามารถรองรับงานสัมมนาได้อีกด้วย

ในส่วนของอาหารก็มีให้เลือกหลายหลายมากมายทั้งอาหารไทย อาหารจีน สเต๊ก สุกี้ และอาหารซีฟู๊ดประเภทต่างๆ เรื่องรสชาตินั้นก็บอกได้เลยว่าอร่อยใช้ได้แทบทุกเมนูที่ได้ลองทาน หากใครอยู่ย่านนี้หรือแถบนี้ แม้แต่ขับรถผ่านเส้นทางนี้ ก็แนะนำว่าลองแวะเข้ามาทานได้ ไม่ผิดหวังแน่นอน 

สำรองที่นั่ง และอาหารก็สามารถสั่งจองล่วงหน้าได้ทางเบอร์โทร 084-191-5362 หรือ 085-144-7926 และยังสามารถขอเมนูทางร้านไปเลือกสั่งที่บ้านกันได้อีกด้วย ขอเมนูได้ทาง อีเมล ch.anauchai@hotmail.com ,Line ID: ch.ananchai 
